A BIZOTTSÁG 288/2007/EK RENDELETE
(2007. március 16.)
az 1043/2005/EK rendelet értelmében egyes tej- és tojástermékekre export-visszatérítés nyújtásának követelményei tekintetében Bulgária és Románia csatlakozása következtében elfogadandó átmeneti intézkedések megállapításáról
AZ EURÓPAI KÖZÖSSÉGEK BIZOTTSÁGA,
tekintettel Bulgária és Románia csatlakozási szerződésére,
tekintettel Bulgária és Románia csatlakozási okmányára és különösen annak 41. cikkére,
mivel:
(1)
A 3448/93/EK tanácsi rendeletnek a Szerződés I. mellékletében nem szereplő áruk formájában exportált egyes mezőgazdasági termékekre vonatkozó export-visszatérítési rendszer és az ilyen visszatérítések összegének megállapítására szolgáló szempontok tekintetében történő végrehajtásáról szóló, 2005. június 30-i 1043/2005/EK bizottsági rendelet (1) 52. cikkének (4) bekezdése előírja, hogy bizonyos tej- és tojásalapú termékekre adott visszatérítés feltétele az élelmiszer-higiéniáról szóló, 2004. április 29-i 852/2004/EK európai parlamenti és tanácsi rendelet (2), valamint az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendelet (3) megfelelő követelményeinek teljesítése. A 853/2004/EK rendelet 4. és 5. cikke értelmében a termékeket engedélyezett létesítményben kell előállítani, és meg kell felelniük a meghatározott állat-egészségügyi jelölésre vonatkozó követelményeknek.
(2)
A Bulgáriában, illetve Romániában előállított egyes állati eredetű termékek forgalmazására vonatkozó átmeneti intézkedések megállapításáról szóló, 2006. december 22-i 2007/30/EK bizottsági határozat (4) intézkedéseket hoz a célból, hogy megkönnyítse a Bulgáriában, illetve Romániában hatályos szabályozásnak a Közösség állat-egészségügyi jogszabályaival összhangban lévő szabályozásra való átállítását. Az említett határozat 3. cikkének megfelelően a tagállamok 2007. január 1-jétől2007. december 31-ig engedélyezik azon termékek kereskedelmét, amelyeket Bulgária és Románia a tej- és tojástermékek Közösségbe irányuló kivitelére engedélyezett létesítményeiben a csatlakozás előtt állítottak elő, feltéve hogy a termékek rendelkeznek az érintett létesítmény közösségi állat-egészségügyi jelölésével, és olyan okmány kíséri őket, amely igazolja, hogy a terméket a 2007/30/EK határozattal összhangban állították elő.
(3)
Ezért helyénvaló az 1043/2005/EK rendelet 52. cikke (4) bekezdésétől eltérni, a rendelet egyéb rendelkezései alkalmazásának sérelme nélkül, előírva, hogy a 2007/30/EK határozat 3. cikke követelményeinek megfelelő termékek, amelyek kereskedelmét 2007. január 1-je és 2007. december 31-e között engedélyezik, jogosultak export-visszatérítésre.
(4)
Az e rendeletben előírt intézkedések összhangban vannak a Szerződés I. mellékletében nem szereplő feldolgozott mezőgazdásági termékek kereskedelmére vonatkozó horizontális kérdésekkel foglalkozó irányítóbizottság véleményével,
ELFOGADTA EZT A RENDELETET:
1. cikk
Az 1043/2005/EK rendelet 52. cikke (4) bekezdésétől eltérve azon termékek, amelyeket Bulgária és Románia a tej- és tojástermékek Közösségbe irányuló kivitelére engedélyezett létesítményeiben a csatlakozás előtt állítottak elő, és a csatlakozás időpontjától 2007. december 31-ig a Közösségből exportáltak, jogosultak export-visszatérítésre, amennyiben teljesítik a 2007/30/EK határozat 3. cikke a) és b) pontjának követelményeit.
2. cikk
Ez a rendelet az Európai Unió Hivatalos Lapjában való kihirdetése napján lép hatályba.
Ezt a rendeletet a 2007. január 1-je és 2007. december 31-e között elfogadott kiviteli nyilatkozatokra kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. március 16-án.